Sentdžordža šaurums
Sentdžordža šaurums (angļu: St George’s Channel; īru: Muir Bhreatan, velsiešu: Sianel San Siôr) ir jūras šaurums starp Lielbritānijas un Īrijas salām. Savieno Īrijas jūru ziemeļos ar Ķeltu jūru dienvidos. Šaurākā vieta ir jūrasšauruma dienviddaļā starp Karnsora ragu Īrijas krastā un Sentdeividsa ragu Velsas krastā. Nosaukums cēlies no Svētā Jura, kurš, saskaņā ar 14. gadsimta leģendu, esot pārpeldējis šaurumu ceļā uz Angliju.